Source: http://www.bihon.ro/csm-oradea-si-a-regasit-cadenta/1256712
Timestamp: 2019-12-06 02:58:37+00:00

Document:
CSM Oradea si-a regasit cadenta - BIHON
CSM Oradea si-a regasit cadenta
la	5. martie 2013 15:54
Coş marcat de Lázár László, care a fost coşgeterul orădenilor
CSM Oradea a înregistrat cea mai categorică victorie a sa din actuala stagiune, surclasând Farul, după un meci pe care l-a dominat cu multă autoritate.
Baschetbaliştii orădeni au părut schimbaţi în bine după prestaţiile mai ezitante din ultimele etape. Adversara sa a avut însă un joc foarte modest, oferind o replică mult sub aşteptări. Lipsită de trei titulari, Farul nu a confirmat progresul din retur şi nu a făcut deloc faţă în meciul de la Oradea. Echipa constănţeană a înregistrat luni un record negativ, al celor mai puţine puncte marcate într-un meci de o formaţie în această ediţie, numai 44.
Partida în sine a fost fără istoric. Gazdele s-au distanţat încă din primul sfert, mărindu-şi apoi avantajul până la pauza mare, când scorul a devenit 52-28. Ecartul s-a mărit apoi în sfertul trei la aproape 40 de puncte, scor 77-38. În sfertul patru, antrenorul Cristian Achim a trimis în teren mai mulţi jucători de rezervă, dar avantajul orădenilor a luat în continuare proporţii. Rezultatul final, 97-44, sugerează diferenţa de valoare din acest meci dintre cele două protagoniste.
Două puncte avans
Chiar dacă a fost lipsită în continuare de aportul pivotului titular, Sasha Topcov, CSM Oradea a dovedit eficienţă sporită şi o mare poftă de joc. Este drept că această victorie mai mult decât categorică nu poate fi totuşi prea concludentă în condiţiile jocului foarte slab al constănţenilor. Echipa noastră şi-a consolidat poziţia de lideră a campionatului după această etapă, profitând de înfrângerea celor de la SCM U Craiova în meciul cu BC Timişoara. CSM Oradea are acum două puncte avans faţă de echipa craioveană, respectiv trei faţă de ocupantele locurilor 3 şi 4, BC Mureş, respectiv CSU Asesoft. Etapa viitoare, orădenii vor juca în deplasare cu BC Mureş, într-un veritabil derby al rundei.
CSM Oradea – Farul Constanţa 97-44 (24-15, 28-13, 25-10, 20-6)
CSM Oradea: Comagic 8, Stefanovic 7 (2×3), Lupusavei 9 (3), Maric 13 (1), Paşca 3 (1), Pesic 14, Hora 3 (1), Dillon 13 (2), Ciordaş 2, Lázár 15, Ţîbîrnă 5, Franklin 5 (1). Antrenor: Cristian Achim
Farul: Olteanu 2, Booth 13 (1), Grecu, N. Markovic 13 (1), Minea 2, Călin 2, Mitchell 4, Trandafir, Grubisic 12. Nu a jucat Tomasevic. Antrenor: Costel Cernat
Arbitri: Bukaresti László – Vlad Potra, Cosmin Prişcă. Comisar FR Baschet: Viorel Constantinescu
Taguri: baschet masculin, csm oradea, farul

References: CSM 

CSM 
 CSM 
 CSM 

CSM 

CSM 
 csm